[{"text_idx": "#000001", "text": "Eile, 2. septembril tutvustati Tallinnas aadressil Poldri 3 tulevast loome- ja ringmajanduskeskuse visiooni, mis integreerib ringmajandusliku teadmise ettevo\u0303tluse ja a\u0308rimudelitega."}, {"text_idx": "#000002", "text": "Tallinna Loomeinkubaator avas 2. septembril 16. a\u0308rihooaja Poldri 3 asuvas ajaloolises majas, millest saab ka tulevase loome- ja ringmajanduskeskuse asukoht. Avamisel tutvustati SA Tallinna Ettevo\u0303tlusinkubaatorid tulevikuvisiooni ning ra\u0308a\u0308giti ringmajandusest kui tuleviku igapa\u0308evasest majandusmudelist."}, {"text_idx": "#000003", "text": "Tallinna abilinnapea Aivar Riisalu so\u0303nul on u\u0308leminek ringmajandusele oluline samm rohelise po\u0308o\u0308rde o\u0303nnestumisel, mis mo\u0303jutab iga tallinlase heaolu ja annab oma va\u0308ikese panuse kogu Eesti, La\u0308a\u0308nemere piirkonna ja terve maailmajao elukvaliteeti. \u201eTallinn edendab ringmajandusele u\u0308leminekut ja linna roll selles on soodsate tingimuste loomine ringmajanduse po\u0303himo\u0303tete rakendamiseks. Kui ja\u0308a\u0308tmetekke va\u0308hendamine ja ja\u0308a\u0308tmete taaskasutus on olnud sihiks juba pikemat aega, siis laiemalt nii tarbimise kui ka ettevo\u0303tluse mo\u0303testamine ringmajanduse kontekstis on uus la\u0308henemine. Nende ambitsioonide elluviimisel on oluline roll Tallinna linna tugiorganisatsioonidel, sh inkubaatoril, ning nende suurte eesma\u0308rkide saavutamiseks luuaksegi loome- ja ringmajanduskeskus,\u201c lisas Riisalu."}, {"text_idx": "#000007", "text": "Plaani ja\u0308rgi valmib Poldri loome- ja ringmajanduskeskus 2022. aastal ning selle rajamine on osa Tallinna ambitsioonist pu\u0308rgida 2023. aasta Euroopa Roheliseks Pealinnaks. Loome- ja ringmajanduskeskuse ning ringmajade erineva sisu leidmiseks tehakse koosto\u0308o\u0308d Tallinna Kunstiakadeemia tootedisaini tudengitega."}, {"text_idx": "#000009", "text": "Saa esimesena teada Loomeinkubaatori su\u0308ndmustest ja liitu uudiskirjaga!"}]